
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS
IŠVADA
DĖL LIETUVOS RESPUBLIKOS ADMINISTRACINIŲ NUSIŽENGIMŲ KODEKSO 71 STRAIPSNIO PAKEITIMO IR KODEKSO PAPILDYMO 711 STRAIPSNIU ĮSTATYMO PROJEKTO
 
2021-10-20 Nr. XIVP-95(3)
Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas:
1. Įstatymo projektu siūloma keisti ne tik Administracinių nusižengimų kodekso (toliau – ANK) 71 straipsnį, bet ir 589 straipsnį, todėl įstatymo projekto pavadinimas turėtų būti atitinkamai koreguojamas.
2. Įstatymo projekto 2 straipsniu pildomo ANK 711 straipsnio 4 dalį žymintis skaitmuo „4“ turėtų būti rašomas neperbrauktas.
3. Siekiant tarpusavyje suderinti įstatymo projekto 2 straipsniu pildomo ANK 711 straipsnio 4 dalyje numatomą teisinį reguliavimą su kartu teikiamu Lietuvos Respublikos baudžiamojo kodekso 259 straipsnio pakeitimo įstatymo projektu (reg. Nr. XIVP-96(2))[footnoteRef:1], siūlytina įstatymo projekto 2 straipsniu pildomo ANK 711 straipsnio 4 dalyje po žodžio „savanoriškai“ įrašyti žodžius „iki šio straipsnio 1 ar 2 dalyje nurodytų veiksmų nustatymo“.  [1:  Šiuo įstatymo projektu keičiamo Baudžiamojo kodekso 259 straipsnio 2 dalyje numatoma, kad „Asmuo, kuris savo noru iki šio straipsnio 1 dalyje nurodytų veiksmų nustatymo kreipėsi į sveikatos priežiūros įstaigą <...>“] 

4. Jeigu šios išvados 3 pastabai būtų pritarta, tuomet analogiškai turėtų būti koreguojama ir įstatymo projekto 1 straipsniu keičiamo ANK 71 straipsnio 4 dalis.
5. Įstatymo projekto 2 straipsniu pildomo ANK 711 straipsnio 6 tikslintina, kadangi rekomendacijas dėl narkotinių bei psichotropinių medžiagų kiekių nustatymo tvirtina ne Lietuvos Respublikos sveikatos apsaugos ministerija, o Lietuvos Respublikos sveikatos apsaugos ministras. Pastebėtina, kad būtent tokios juridinės technikos dėl tam tikrą teisės aktą tvirtinančio subjekto įvardijimo laikomasi ir kituose galiojančios redakcijos ANK straipsniuose – pvz., ANK 247 straipsnio 32 dalyje, 415 straipsnio 2 dalyje, 569 straipsnio 1 dalyje, 570 straipsnio 4 dalyje, 573 straipsnio 2 dalyje, 574 straipsnio 2 dalyje, 678 straipsnio 1 dalyje, 689 straipsnyje. 
6. [bookmark: _GoBack]Įstatymo projekto 3 straipsniu keičiamo ANK 589 straipsnio 40 punktas turėtų būti tikslinamas atsižvelgiant į 2021 m. lapkričio 1 d. įsigaliosiančius šio punkto pakeitimus, kurie buvo padaryti priėmus Lietuvos Respublikos administracinių nusižengimų kodekso 342, 589 straipsnių ir priedo pakeitimo ir Kodekso papildymo 3421, 3422, 3423, 3424, 3425, 3426, 3427 straipsniais įstatymą (reg. Nr. XIV-297).  



Departamento direktorius                                                                                                  Andrius Kabišaitis

